**Ministru kabineta noteikumu projekta „Grozījumi Ministru kabineta 2011.gada 22.februāra noteikumos Nr.136 „Noteikumi par brīvdienu mītnes ilgtermiņa lietošanas tiesību līgumu, brīvdienu pakalpojumu ilgtermiņa līgumu, brīvdienu mītnes ilgtermiņa lietošanas tiesību vai brīvdienu pakalpojumu tālākpārdošanas līgumu un brīvdienu mītnes ilgtermiņa tiesību apmaiņas līgumu”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republika no Eiropas Komisijas saņēma informācijas pieprasījumu EU Pilot lietā Nr. 5408/13/JUST par Eiropas Parlamenta un Padomes 2009.gada 14.janvāra direktīvas 2008/122/EK par *patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem* (turpmāk – direktīva 2008/122/EK) transponēšanu un ieviešanu Latvijā. Atbildes vēstulē Latvijas Republika piekrita Eiropas Komisijas norādītajam par nepilnīgu direktīvas ieviešanu. Ministru kabineta noteikumu projekts izstrādāts, lai pilnībā ieviestu Latvijas Republikas tiesību aktos Direktīvas 2008/122/EK normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīvas 2008/122/EK normas ir iekļautas Ministru kabineta 2011.gada 22.februāra noteikumos Nr.136 „Noteikumi par brīvdienu mītnes ilgtermiņa lietošanas tiesību līgumu, brīvdienu pakalpojumu ilgtermiņa līgumu, brīvdienu mītnes ilgtermiņa lietošanas tiesību vai brīvdienu pakalpojumu tālākpārdošanas līgumu un brīvdienu mītnes ilgtermiņa tiesību apmaiņas līgumu” (turpmāk – MK noteikumi Nr.136). MK noteikumu Nr.136 pašreizējā redakcija nenodrošina pilnīgu prasību izpildi attiecībā uz direktīvas II, III IV un V pielikumu transponēšanu, proti, nepieciešams precizēt pielikumos ietveramo informāciju attiecībā uz tālākpārdošanas līgumiem, apmaiņas līgumiem un standarta informāciju par atteikuma tiesībām – papildinot, svītrojot vai grozot esošo redakciju.Saskaņā ar Direktīvas 2008/122/EK prasībām, attiecībā uz daļlaika lietojumu tiesībām, ilgtermiņa brīvdienu produktu un apmaiņas līgumiem avansa u.c.maksājumus patērētājam aizliegts pieprasīt atteikuma tiesību darbības termiņa laikā. Savukārt attiecībā uz tālākpārdošanas līgumiem, avansa u.c.maksājumus patērētājam aizliegts pieprasīt pirms notiek faktiskā pārdošana vai tālākpārdošana. Tālākpārdošanas līgumi attiecas uz daļlaika lietojuma tiesībām vai ilgtermiņa brīvdienu produktu (turpmāk – „*timeshare*”).Aizliegums veikt avansa maksājumus saistībā ar tālākpārdošanas līgumiem būtu jāattiecina uz laiku līdz brīdim, kamēr nav noslēgts „*timeshare*” līgums vai izbeigts „*timeshare*” tālākpārdošanas līgums. Piemēram, patērētājs ir nopircis „*timeshare*” Spānijā uz 5 gadiem izmantot telpas divas nedēļas vasaras periodā. Ja patērētājs vairs nevēlas sev paturēt savu „*timeshare*” un vēlas to tālākpārdot, tas var vienoties ar tirgotāju (mākleri), ka viņa „*timeshare*” tiek tālākpārdots kādai citai personai. Proti, kamēr nav noslēgts līgums par „*timeshare*” tālākpārdošanu, tirgotājam (māklerim) aizliegts pieprasīt avansu.ņemot vērā izteikto iebildumu, piedāvātajā redakcijā ir skaidrots jēdziens „faktiskā pārdošana”, kas ir „brīdis, kad pārdevējs un patērētājs ir vienojušies par būtiskām līguma sastāvdaļām un tiek noslēgts līgums par brīvdienu mītnes ilgtermiņa lietošanas tiesību vai ilgtermiņa brīvdienu pakalpojumu pārdošanu”. Attiecībā par Direktīvas 2008/122/EK pārņemšanu, Latvija no Eiropas Komisijas (turpmāk – EK) saņēma Pilot lietu par neprecīzu direktīvas III pielikuma (Tālākpārdošanas līgumi) 2.daļas otrā rindkopas pārņemšanu.Latvijas iestādes norādīja, ka EK iebildums ir pamatots un apņēmās veikt grozījumus MK noteikumos Nr.136 3.pielikumā nosakot, ka avansa maksājumi ir aizliegti, kamēr nav notikusi faktiskā pārdošana vai tālākpārdošanas līgums ir izbeigts citā veidā un tādā veidā precīzi pārņemot direktīvas 2008/122/EK prasības. Ievērojot Tieslietu ministrijas izteikto iebildumu, Ekonomikas ministrija informēs Eiropas Komisiju par izmaiņām saistībā ar direktīvas III pielikuma (Tālākpārdošanas līgumi) 2.daļas otrā rindkopas pārņemšanu. Atbildes vēstulē Eiropas Komsiijai tika minēts, ka Grozījumi MK noteikumos Nr.136 tiks iesniegti un apstiprināti Ministru kabinetā līdz 2014.gada jūnijam.2014.gada 30.jūnijā Latvijas Republika no Eiropas Komisijas saņēma papildus komentāru par Pilot lietu Nr.5408/13/JUST ar lūgumu četru nedēļu laikā Komisijai iesniegt apstiprinātu normatīvā akta redakciju, proti, līdz 2014.gada 31.jūlijam.  |
| 3. | Projekta izstrādē iesaistītās institūcijas | Patērētāju tiesību aizsardzības centrs. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji (~ 2,3 miljoni Latvijas iedzīvotāju, kā arī, ņemot vērā direktīvas 2008/122/EK mērķi – vienota Eiropas Savienības iekšējā tirgus izveidi – direktīvas ieviešana Latvijā skars arī ~ 480 miljonus ES patērētāju).Tirgus dalībnieki – pakalpojumu sniedzēji, kuri ar patērētājiem slēdz līgumus brīvdienu mītnes lietošanas tiesību līgumu, brīvdienu pakalpojumu līgumu, tālākpārdošanas līgumu vai apmaiņas līgumu. Precīza informācija nav pieejama par komersantiem, kas piedāvā minētos pakalpojums, jo šāda informācija šobrīd netiek nekur apkopota.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

Anotācijas III, IV sadaļa – nav attiecināms.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Direktīva 2008/122/EK ir piemērojama no 2011.gada 23.februāra. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabulaTiesību akta projekta atbilstība ES tiesību aktiem |
|  |
| A | B | C | D |
| II pielikums | 2.pielikums | Ieviests pilnībā | Stingrākas prasības nav paredzētas. |
| III pielikums | 3.pielikums | Ieviests pilnībā | Stingrākas prasības nav paredzētas. |
| IV pielikums | 4.pielikums | Ieviests pilnībā | Stingrākas prasības nav paredzētas. |
| V pielikums | 5.pielikums | Ieviests pilnībā | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projektā iekļautās ES tiesību akta normas neparedz rīcības brīvību dalībvalstīm. Saskaņā ar direktīvu 2008/122/EK dalībvalstīm aizliegts saglabāt vai ieviest tiesību aktos normas, kas atšķiras no noteikumiem, kas paredzēti direktīvā 2008/122/EK. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Ekonomikas ministrijas mājas lapā [www.em.gov.lv](http://www.em.gov.lv).  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ekonomikas ministrs V.Dombrovskis

Vīza: valsts sekretārs M.Lazdovskis

08.07.2014.

964

M.Ziediņa-Brigmane

67013230, Maija.Ziedina-Brigmane@em.gov.lv